|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/22-01/2

URBROJ: 2158-19-01-22-3

Ernestinovo, 09. ožujka 2022.

**ZAPISNIK**

**sa 9. sjednice osmog saziva Općinskog vijeća Općine Ernestinovo**

**od 09. ožujka 2022. godine**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 18.00 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Tea Pušeljić
5. Šarika Sukić
6. Mirko Milas
7. Igor Matovac
8. Ivan Pavlović
9. Julijana Šuica

Ostali prisutni:

1. Marijana Junušić, načelnica
2. Ivana Švast Mikolčević, pročelnica JUO
3. Deže Kelemen, zamjenik načelnika
4. Ivona Briški, računovodstveni referent
5. Eva Vaci, administrativna tajnica

Nakon prozivke predsjednik Vijeća Krunoslav Dragičević konstatira da je sjednici nazočno 9 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Mirka Milas i Igora Matovca.

**ZAKLJUČAK**

**Prijedlozi su jednoglasno prihvaćeni, sa 9 glasova za. Za zapisničara se određuje Eva Vaci, a za ovjerovitelje zapisnika Mirko Milas i Igor Matovac.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 8. sjednice vijeća,
2. Donošenje Odluke o I. Izmjenama i dopunama Proračuna Općine Ernestinovo za 2022. godinu, sa zakonom propisanim programima,
3. Donošenje Odluke o otpisu nenaplativih i zastarjelih potraživanja
4. Donošenje Odluke o premještanju spomenika
5. Donošenje Odluke o isplati prigodnog dara (uskrsnice) umirovljenicima
6. Donošenje Odluke o davanju suglasnosti na I. izmjenu Pravilnika o plaćama, naknadi plaća i drugim materijalnim pravima radnika zaposlenih u DV Ogledalce Ernestinovo
7. Donošenje Odluke o davanju suglasnosti na I. Izmjenu Pravilnika o unutarnjem ustrojstvu i načinu rada DV Ogledalce Ernestinovo
8. Izvješće o stanju zaštite od požara Općine Ernestinovo za 2021. godinu
9. Etički kodeks članova Općinskog vijeća Općine Ernestinovo
10. Izvješće o provedbi Plana gospodarenja otpadom na području Općine Ernestinovo za 2021. godinu
11. Godišnje izvješće o primjeni agrotehničkih mjera i mjera za održavanje poljoprivrednih rudina u 2021. godini

Potom predsjednik vijeća predlaže dopunu dnevnog reda točkama:

1. Izvješće o lokacijama i količinama odbačenog otpada te troškovima uklanjanja odbačenog otpada na području Općine Ernestinovo u 2021. godini
2. Donošenje odluke o sprječavanju odbacivanja otpada na području Općine Ernestinovo
3. Donošenje odluke o suglasnosti za provedbu ulaganja prema javnom pozivu za neposredno financiranje uklanjanja otpada odbačenog u okoliš
4. Donošenje odluke o suglasnosti za provedbu ulaganja na području Općine Ernestinovo za projekt/operaciju:“ Sanacija pješačkih staza u Ernestinovu, Školska ulica – lijeva strana“
5. Donošenje odluke o suglasnosti za provedbu ulaganja na području Općine Ernestinovo za projekt/operaciju: “Sanacija pješačkih staza u Ernestinovu, V. Nazora - II. Faza“

**ZAKLJUČAK**

**Dnevni red se usvaja jednoglasno, sa 9 glasova za.**

TOČKA 1. USVAJANJE ZAPISNIKA SA 8. SJEDNICE VIJEĆA

Predsjednik Vijeća daje zapisnik sa 8. sjednice Vijeća na usvajanje. Budući da nije bilo primjedbi na zapisnik donesen je

**ZAKLJUČAK**

**Zapisnik sa 8. sjednice Vijeća je usvojen jednoglasno, sa 9 glasova za.**

TOČKA 2. DONOŠENJE ODLUKE O I. IZMJENAMA I DOPUNAMA PRORAČUNA OPĆINE ERNESTINOVO ZA 2022. GODINU SA ZAKONOM PROPISANIM PROGRAMIMA

Vijećnici su u materijalima dobili prijedlog odluke za koju je obrazloženje dala načelnica.

Potom je otvorena rasprava. Budući da se nitko nije javio za riječ, prijedlog je dan na

usvajanje.

**ZAKLJUČAK**

**Općinsko vijeće općine Ernestinovo donosi Odluku o usvajanju I. Izmjena i dopuna Proračuna Općine Ernestinovo za 2022. godinu.**

**I. Izmjene i dopune Proračuna Općine Ernestinovo za 2022. godinu su usvojene jednoglasno, sa 9 glasova za.**

**Uz I. Izmjene i dopune Proračuna Općine Ernestinovo za 2022. godinu donose se i I. Izmjene Programa građenja komunalne infrastrukture za 2022. godinu, kao i I. Izmjene Programa održavanja komunalne infrastrukture za 2022. godinu.**

**I. Izmjene Programa su donesene jednoglasno, sa 9 glasova za.**

**Također se uz I. Izmjene i dopune Proračuna Općine Ernestinovo za 2022. godinu donose I. Izmjene Programa javnih potreba u kulturi za 2022. godinu, I. Izmjene Programa javnih potreba u sportu za 2022. godinu, I. Izmjene Programa javnih potreba u predškolskom odgoju za 2022. godinu i I. Izmjene Programa korištenja sredstava od zakupa, prodaje i koncesije poljoprivrednog zemljišta u vlasništvu RH u 2022. godini**

**I. Izmjene Programa su donesene jednoglasno, sa 9 glasova za.**

TOČKA 3. DONOŠENJE ODLUKE O OTPISU NENAPLATIVIH I ZASTARJELIH POTRAŽIVANJA

Obrazloženje za ovu točku je dala pročelnica, objasnivši vijećnicima da je sukladno zakonskim

propisima Općina dužna otpisati nenaplativa i zastarjela potraživanja. Otvorena je rasprava.

Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o otpisu nenaplativih i zastarjelih potraživanja u ukupnom iznosu od 241.115,72 kn.**

**Odluka je donesena jednoglasno, sa 9 glasova za.**

TOČKA 4. DONOŠENJE ODLUKE O PREMJEŠTANJU SPOMENIKA

Načelnica je obrazložila vijeću da se radi o Spomeniku Palim borcima za vrijeme II.Svjetskog

rata. Budući da je u derutnom stanju predstavlja opasnost ponajviše djeci koja borave u parku.

Općina planira sanirati spomenik te je predvidjela premještanje iste na groblje u Ernestinovu.

Otvorena je rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o premještanju Spomenika Palim borcima i žrtvama fašizma iz II. Svjetskog rata.**

**Odluka je donesena jednoglasno, sa 9 glasova za.**

TOČKA 5. DONOŠENJE ODLUKE O ISPLATI PRIGODNOG DARA (USKRSNICE) UMIROVLJENICIMA

Obrazloženje ove točke ja dala načelnica. Izvijestila je vijećnike da se i ove godine planira

obradovati umirovljenike prigodnim darom za Uskrs te se ovom odlukom planira povećati iznos

uskrsnice umirovljenicima za 50.00 kn po kategorijama u odnosu na prethodnu odluku.

Otvorena je rasprava. Budući da nije bilo prijave za raspravu, prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o isplati prigodnog dara (uskrsnice) umirovljenicima.**

**Odluka je donesena jednoglasno, sa 9 glasova za.**

TOČKA 6. DONOŠENJE ODLUKE O DAVANJU SUGLASNOSTI NA I. IZMJENU

PRAVILNIKA O PLAĆAMA, NAKNADI PLAĆA I DRUGIM MATERIJALNIM PRAVIMA RADNIKA ZAPOSLENIH U DV OGLEDALCE

Pročelnica je obrazložila vijećnicima prijedlog odluke kojeg je donijelo Upravno vijeće DV Ogledalce, te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o davanju Suglasnosti na I. Izmjenu Pravilnika o plaćama, naknadama plaće i drugim materijalnim pravima radnika zaposlenih u Dječjem vrtiću Ogledalce Ernestinovo.**

**Odluka je donesena jednoglasno, sa 9 glasova za.**

TOČKA 7. DONOŠENJE ODLUKE O DAVANJU SUGLASNOSTI NA I. IZMJENU PRAVILNIKA O UNUTARNJEM USTROJSTVU I NAČINU RADA DV OGLEDALCE ERNESTINOVO

Pročelnica je obrazložila vijećnicima prijedlog Pravilnika kojeg je donijelo Upravno vijeće DV Ogledalce, te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o davanju Suglasnosti na I. Izmjene Pravilnika o unutarnjem ustrojstvu i načinu rada DV Ogledalce Ernestinovo.**

**Odluka je donesena jednoglasno, sa 9 glasova za.**

TOČKA 8. IZVJEŠĆE O STANJU ZAŠTITE OD POŽARA U OPĆINI ERNESTINOVO ZA 2021. GODINU

Vijećnici su u materijalima dobili Izvješće o stanju zaštite od požara za 2021. godinu te je odmah otvorena rasprava. Budući da se nitko nije javio za riječ, izvješće je dano na usvajanje.

**ZAKLJUČAK**

**Općinsko vijeće Općine Ernestinovo je donijelo odluku o usvajanju Izvješća o stanju zaštite od požara za područje Općine Ernestinovo za 2021. godinu.**

**Odluka je donesena jednoglasno, sa 9 glasova za.**

TOČKA 9. ETIČKI KODEKS ČLANOVA OPĆINSKOG VIJEĆA OPĆINE ERNESTINOVO

Pročelnica je upoznala vijećnike sa odredbama Zakona o sprječavanju sukoba interesa po kojem je Općina dužna donijeti Etički kodeks ponašanja članova općinskog vijeća te je za provođenje tog kodeksa potrebito izabrati Etički odbor i Vijeće časti.

U Etički odbor su predloženi: Ivana Dezso za predsjednicu

Ivan Tkalec za člana

Julijana Šuica za člana

U Vijeće časti predloženi su sljedeći članovi: Ivana Švast Mikolčević za predsjednicu

Monika Miškić za člana

Zoricu Šuica za člana

**ZAKLJUČAK**

**Prijedlozi su usvojeni većinom glasova, 7 glasova za i 2 glasa suzdržana.**

TOČKA 10. IZVJEŠĆE O PROVEDBI PLANA GOSPODARENJA OTPADOM NA PODRUČJU OPĆINE ERNESTINOVO ZA 2021. GODINU

Pročelnica je upoznala vijećnike sa zakonskom odredbom po kojoj je općinska načelnica dužna do 31.ožujka tekuće godine podnijeti Izvješće o provedbi Plana gospodarenja otpadom. Vijećnici su u materijalima dobili predmetno Izvješće načelnice.

**O Izvješću se ne glasuje.**

TOČKA 11. GODIŠNJE IZVJEŠĆE O PRIMJENI AGROTEHNIČKIH MJERA I MJERA ZA ODRŽAVANJE POLJOPRIVREDNIH RUDINA U 2021. GODINI

Jedno od izvješća koje načelnica treba podnijeti vijeću je i Godišnje izvješće o primjeni agrotehničkih mjera i mjera za održavanje poljoprivrednih rudina u 2021. godini. Izvješće načelnice je u prilogu.

**O Izvješću se ne glasuje.**

TOČKA 12. IZVJEŠĆE O LOKACIJAMA I KOLIČINAMA ODBAČENOG OTPADATE TROŠKOVIMA UKLANJANJA ODBAČENOG OTPADA NA PODRUČJU OPĆINE ERNESTINOVO U 2021. GODINI

Vezano za Odluku o mjerama za sprječavanje nepropisno odbacivanja otpada te mjerama

uklanjanja tog otpada, općinska načelnica podnosi vijeću Izvješće o lokacijama i količinama odbačenog otpada te troškovima uklanjanja odbačenog otpada na području Općine Ernestinovo u 2021. godini.

**O Izvješću se ne glasuje.**

TOČKA 13. DONOŠENJE ODLUKE O SPRJEČAVANJU ODBACIVANJA OTPADA NA PODRUČJU OPĆINE ERNESTINOVO

Vijećnici su u materijalima dobili prijedlog odluke te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o sprječavanju odbacivanja otpada na području Općine Ernestinovo**

**Odluka je donesena jednoglasno, sa 9 glasova za.**

TOČKA 14. DONOŠENJE ODLUKE O SUGLASNOSTI ZA PROVEDBU ULAGANJA PREMA JAVNOM POZIVU ZA NEPOSREDNO FINANCIRANJE UKLANJANJA OTPADA ODBAČENOG U OKOLIŠ

Pročelnica je upoznala vijećnike sa sadržajem odluke te je odmah otvorena rasprava. Budući da se nitko nije javio za riječ odluka je dana na usvajane.

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja prema javnom pozivu za neposredno financiranje uklanjanja otpada odbačenog u okoliš.**

**Odluka je donesena jednoglasno, sa 9 glasova za.**

TOČKA 15. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: “SANACIJA PJEŠAČKIH STAZA U ERNESTINOVU, ŠKOLSKA ULICA – LIJEVA STRANA“

Vijećnici su upoznati sa sadržajem predmetne odluke te je odmah otvorena rasprava. Budući da se nitko nije javio za riječ odluka je dana na usvajane.

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja na području Općine Ernestinovo za projekt/operaciju:“ Sanacija pješačkih staza u Ernestinovu, Školska ulica – lijeva strana“**

**Odluka je donesena jednoglasno, sa 9 glasova za.**

TOČKA 16. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO PROJEKT/OPERACIJU: “SANACIJA PJEŠAČKIH STAZA U ERNESTINOVU, V. NAZORA – II. FAZA“

Nakon što su vijećnici upoznati sa sadržajem odluke, odmah je otvorena rasprava. Budući da se nitko nije javio za riječ odluka je dana na usvajane.

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja na području Općine Ernestinovo za projekt/operaciju: “Sanacija pješačkih staza u Ernestinovu, V. Nazora - II. Faza“**

**Odluka je donesena jednoglasno, sa 9 glasova za.**

Budući da je dnevni red iscrpljen, predsjednik zaključuje sjednicu 18:33 sati

Zapisničar: Ovjerovitelji zapisnika: Predsjednik Vijeća

Eva Vaci Mirko Milas Krunoslav Dragičević

Igor Matovac